**DĖL PANEVĖŽIO RAJONO SAVIVALDYBĖS TARYBOS 2008 M. BALANDŽIO 10 D. SPRENDIMO NR. T-67 „DĖL MAKSIMALAUS TRUMPALAIKĖS AR ILGALAIKĖS SOCIALINĖS GLOBOS IŠLAIDŲ FINANSAVIMO RAJONO GYVENTOJAMS DYDŽIO NUSTATYMO“ PAKEITIMO**

2020 m. vasario 27 d. Nr. T-

Panevėžys

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Socialinių paslaugų finansavimo ir lėšų apskaičiavimo metodikos, patvirtintos Lietuvos Respublikos Vyriausybės 2006 m. spalio 10 d. nutarimu Nr. 978 „Dėl Socialinių paslaugų finansavimo ir lėšų apskaičiavimo metodikos patvirtinimo“, Savivaldybės taryba n u s p r e n d ž i a:

1. Pakeisti maksimalų trumpalaikės ar ilgalaikės socialinės globos išlaidų finansavimo rajono gyventojams dydį, patvirtintą Panevėžio rajono savivaldybės tarybos 2008 m. balandžio   
10 d. sprendimu Nr. T-67 „Dėl maksimalaus trumpalaikės ar ilgalaikės socialinės globos išlaidų finansavimo rajono gyventojams dydžio nustatymo“, ir išdėstyti taip:

„Nustatyti maksimalų trumpalaikės ar ilgalaikės socialinės globos išlaidų finansavimo Panevėžio rajono gyventojams dydį per mėnesį – 900,00 Eur.“.

2. Pripažinti netekusiu galios Panevėžio rajono savivaldybės tarybos 2018 m. gruodžio 20 d. sprendimą Nr. T-232 „Dėl Panevėžio rajono savivaldybės tarybos 2008 m. balandžio 10 d. sprendimo Nr. T-67 „Dėl maksimalaus trumpalaikės ar ilgalaikės socialinės globos išlaidų finansavimo rajono gyventojams dydžio nustatymo“ pakeitimo“.

Virginija Savickienė

2020-02-10

**PANEVĖŽIO RAJONO SAVIVALDYBĖS ADMINISTRACIJOS**

**SOCIALINĖS PARAMOS SKYRIUS**

Panevėžio rajono savivaldybės tarybai

**AIŠKINAMASIS RAŠTAS DĖL SPRENDIMO „DĖL PANEVĖŽIO RAJONO SAVIVALDYBĖS TARYBOS 2008 M. BALANDŽIO 10 D. SPRENDIMO NR. T-67 „DĖL MAKSIMALAUS TRUMPALAIKĖS AR ILGALAIKĖS SOCIALINĖS GLOBOS IŠLAIDŲ FINANSAVIMO RAJONO GYVENTOJAMS DYDŽIO NUSTATYMO“ PAKEITIMO“ PROJEKTO**

2020 m. vasario 10 d.

**Projekto rengimą paskatinusios priežastys.**

Savivaldybės tarybos 2008 m. balandžio 10 d. sprendimu Nr. T-67 „Dėl maksimalaus trumpalaikės ar ilgalaikės socialinės globos išlaidų finansavimo rajono gyventojams dydžio nustatymo“ nustatytas maksimalus trumpalaikės ar ilgalaikės socialinės globos išlaidų finansavimo dydis per mėnesį – 2 150,00 Lt. Savivaldybės tarybos 2014 m. lapkričio 20 d. sprendimu Nr. T-200 pakeistas dydis ir nustatytas eurais – 622,68 Eur. Savivaldybės tarybos 2016 m. gegužės 12 d. sprendimu Nr. T-103 pakeistas dydis ir nustatytas – 670,00 Eur. Savivaldybės tarybos 2018 m. gruodžio 20 d. sprendimu Nr. T-233 pakeistas dydis ir nustatytas – 770,00 Eur.

Nuo 2020 m. sausio 1 d. dauguma socialinės globos įstaigų padidino socialinės globos kainas, todėl nustatytas maksimalus trumpalaikės ar ilgalaikės socialinės globos išlaidų finansavimo dydis per mėnesį yra per mažas. Siūloma maksimalų trumpalaikės ar ilgalaikės socialinės globos išlaidų finansavimo rajono gyventojams dydį per mėnesį didinti.

**Projekto esmė ir parengto projekto tikslai.**

Socialinių paslaugų finansavimo ir lėšų apskaičiavimo metodikos 32 punkte nurodoma, kad Savivaldybė nustato maksimalų trumpalaikės ar ilgalaikės socialinės globos išlaidų finansavimo savo teritorijos gyventojams dydį. Konkrečiam asmeniui teikiamos trumpalaikės ar ilgalaikės socialinės globos išlaidų finansavimo dydis priklauso nuo asmens finansinių galimybių mokėti už socialines paslaugas.

Šiuo metu socialinės globos kainos asmenims be sunkios negalios svyruoja nuo   
670,00 Eur (Linkuvos socialinės globos namuose) iki 884,00 Eur (Vilijampolės socialinės globos namuose) per mėnesį, o asmenims su sunkia negalia nuo 730,00 Eur (Linkuvos socialinės globos namuose) iki 1 360,00 Eur (Grupinio gyvenimo namuose demencijomis ir Alzheimerio liga sergantiems asmenims) per mėnesį. Kaina susideda iš 3-jų dalių, asmens pajamų: 80 % asmens pensijos, ir jeigu gauna priežiūros (pagalbos) ar slaugos išlaidų tikslinę kompensaciją – 100 % tikslinės kompensacijos; jeigu asmuo turi turto – 1 % viršnormatyvinės turto vertės ir likusią kainos dalį apmoka savivaldybė. Jei asmuo turto neturėjo, negauna tikslinės kompensacijos, jis moka tik 80 % savo pajamų, o likusią dalį apmoka savivaldybė.

Asmenims su sunkia negalia trumpalaikės ar ilgalaikės socialinės globos paslaugoms finansuoti yra skiriama valstybės dotacija. Asmenims, kuriems sunki negalia nenustatyta, socialinės globos paslaugos yra finansuojamos iš savivaldybės biudžeto.

2018 m. nustatytas maksimalus išlaidų finansavimo dydis (770,00 Eur) yra per mažas, nes vaikai su sunkia negalia, apgyvendinti socialinės globos namuose, moka tik 156,00 Eur per mėnesį, o savivaldybė už juos moka – 828,00 Eur (Ventos socialinės globos namuose). Nuo 2020 m. didėja Panevėžio rajono socialinių paslaugų centro socialinės globos kainos, o apgyvendinus socialinės globos namuose kelis asmenis, kurie gauna tik šalpos pensiją, asmens mokėjimo už paslaugas dalis yra nedidelė, savivaldybė dengia didesnę dalį socialinės globos kainos.

Šiuo metu asmuo turi teisę pasirinkti bet kurią globos įstaigą, teikiančią ilgalaikę ar trumpalaikę socialinę globą, todėl, nustačius maksimalų finansavimo dydį, bus atsižvelgta ir į asmens finansines galimybes renkantis globos įstaigą.

Socialinės globos namams padidinus socialinės globos kainas, savivaldybės finansuojama dalis viršija patvirtintą maksimalų socialinės globos išlaidų finansavimo dydį. Maksimalus socialinės globos išlaidų finansavimo dydis, patvirtintas 2018 m., yra per mažas. Maksimalų trumpalaikės ar

2

ilgalaikės socialinės globos išlaidų finansavimo dydį reikia didinti, kad asmuo, gaudamas mažiausias pajamas, galėtų patekti į globos įstaigą, t. y. pridėjus 80 % jo pajamų, būtų padengta visa paslaugos kaina.

Šiuo sprendimo projektu siūloma pakeisti 2008 m. balandžio 10 d. sprendimą Nr. T-67 „Dėl maksimalaus trumpalaikės ar ilgalaikės socialinės globos išlaidų finansavimo rajono gyventojams dydžio nustatymo“ ir nustatyti naują maksimalų trumpalaikės ar ilgalaikės socialinės globos išlaidų finansavimo rajono gyventojams dydį per mėnesį – 900,00 Eur, o Panevėžio rajono savivaldybės tarybos 2018 m. gruodžio 20 d. sprendimą Nr. T-232 „Dėl Panevėžio rajono savivaldybės tarybos 2008 m. lapkričio 10 d. sprendimo Nr. T-200 „Dėl maksimalaus trumpalaikės ar ilgalaikės socialinės globos išlaidų finansavimo rajono gyventojams dydžio nustatymo“ pakeitimo“ pripažinti netekusiu galios.

**Sprendimo priėmimo būtinybė ir laukiami pozityvūs rezultatai.**

Priėmus Savivaldybės tarybos sprendimą, bus nustatytas maksimalus trumpalaikės ar ilgalaikės socialinės globos išlaidų finansavimo rajono gyventojams dydis, kuris atitiks šiuo metu nustatytas socialinės globos kainas, ir asmuo, gaudamas mažiausias pajamas, galės patekti į globos įstaigą, t. y. pridėjus 80 % jo pajamų, bus padengta visa paslaugos kaina.

**Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta.**

Neigiamų pasekmių nenumatoma.

**Galiojantys teisės aktai, kuriuos reikės pakeisti priėmus teikiamą projektą.**

Nėra.

**Reikiami paskaičiavimai, išlaidų sąmatos bei finansavimo šaltiniai, reikalingi sprendimui įgyvendinti.**

Sprendimo įgyvendinimui 2020 m. numatyta 300,0 tūkst. eurų iš savivaldybės biudžeto.   
2019 m. socialinių paslaugų finansavimui iš savivaldybės biudžeto bus išleista apie 242,8 tūkst. eurų.

Sprendimo projektui nereikalingas antikorupcinis vertinimas.

Skyriaus vedėja Virginija Savickienė